NOMAS LĪGUMS Nr. RN-20-\_\_\_\_-lī

Rīgā, 2020. gada \_\_\_. \_\_\_\_\_\_ / dokumenta parakstīšanas datums ir pēdējā  
pievienotā droša elektroniskā paraksta  
un tā laika zīmoga datums

**SIA „Rīgas nami”**,reģistrācijas Nr. 40003109638 (turpmāk – Iznomātājs), kuras vārdā saskaņā ar valdes 2020. gada 12. maija lēmumu Nr. 11 rīkojas tās valdes priekšsēdētāja Vineta Verika, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_\_\_\_\_\_, (turpmāk – Nomnieks), kura vārdā saskaņā ar statūtiem rīkojas tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses,

turpmāk tekstā abi kopā saukti – Puses, bet katrs atsevišķi arī Puse, pamatojoties uz Iznomātāja Nekustamā īpašuma iznomāšanas komisijas 2020. gada \_\_. \_\_\_\_\_\_\_\_ lēmumu (protokols Nr. RN-\_\_\_\_\_\_\_\_\_), noslēdz šādu nomas līgumu (turpmāk – Līgums):

1. **Līguma priekšmets**
   1. Iznomātājs nodod, bet Nomnieks pieņem lietošanā par maksu ēkas Elizabetes ielā 61, Rīgā, kadastra apzīmējums 0100 021 0037 001 (turpmāk - Ēka), 1. stāva telpu grupas 001 telpas Nr.24 daļu ar platību 1,0m2 (turpmāk – Telpas daļa). Telpas daļas plāns ir pievienots Līgumam kā tā 1. pielikums un ir neatņemama tā sastāvdaļa.
   2. Telpas daļas stāvoklis Nomniekam ir zināms un Nomnieks, parakstot Līgumu, apliecina, ka tas atbilst paredzētajam lietošanas mērķim.
   3. Telpas daļa tiek nodota Nomniekam ar pieņemšanas - nodošanas aktu tādā stāvoklī, kāds tas ir konstatēts šajā aktā. Ēkas apraksts ir pievienots Līgumam kā tā 2. pielikums un ir neatņemama tā sastāvdaļa.
   4. Telpas daļa tiek iznomāta ar lietošanas mērķi: mobilo sakaru bāzes stacijas (antenas, radio bloki u.tml.), turpmāk – Iekārtas, izvietošana.
   5. Telpas daļas nomas termiņš tiek noteikts no Telpas daļas pieņemšanas - nodošanas akta parakstīšanas dienas līdz 2026. gada 30. novembrim. Ja to atļauj ārējie un iekšējie normatīvie akti, pēc minētā nomas termiņa izbeigšanās, Pusēm vienojoties, Līguma termiņš var tikt pagarināts, noslēdzot par to rakstveida vienošanos. Nomniekam ir pienākums paziņot Iznomātājam par vēlēšanos pagarināt Līguma termiņu ne vēlāk kā 2 (divus) mēnešus pirms Līgumā noteiktā termiņa beigām.
   6. Nomnieks uzņemas risku par iespējamiem zaudējumiem, ja Ēku Nomnieks atbilstoši savai iecerei nevarēs izmantot Līgumā noteiktajam lietošanas mērķim un Iznomātājs šajā gadījumā neatlīdzina Nomniekam nekādus izdevumus (tai skaitā, ne nepieciešamos, ne derīgos, ne greznuma izdevumus).
   7. Parakstot Līgumu, Nomnieks apliecina, ka ir informēts par to, ka Ēka ir valsts nozīmes arhitektūras piemineklis (aizsardzības Nr. 6519) un valsts nozīmes mākslas piemineklis (aizsardzības Nr. 7181) un apņemas ievērot normatīvos aktus kultūras pieminekļu aizsardzības jomā un Nacionālā kultūras mantojuma pārvaldes norādījumus par kultūras pieminekļu izmantošanu un saglabāšanu.
   8. Parakstot Līgumu, Nomnieks apliecina, ka ir informēts par to, ka Ēka atrodas Apvienoto Nāciju Izglītības, zinātnes un kultūras organizācijas (UNESCO) Pasaules kultūras un dabas mantojuma vietas Nr. 852 „Rīgas vēsturiskais centrs” teritorijā un apņemas ievērot normatīvos aktus kultūras pieminekļu aizsardzības jomā un Nacionālā kultūras mantojuma pārvaldes norādījumus par kultūras pieminekļu izmantošanu un saglabāšanu.
2. **Pušu tiesības un pienākumi**
   1. Ja Nomnieks pilda visas Līgumā noteiktās saistības, Iznomātājs garantē tam Līguma darbības laikā Telpas daļas lietošanu bez jebkāda traucējuma no Iznomātāja vai kādas citas personas puses, kura uz to pretendētu ar Iznomātāja pilnvarojumu vai starpniecību.
   2. Iznomātājam ir tiesības Nomnieka klātbūtnē apsekot Telpas daļu tādā apjomā, lai pārliecinātos, vai tā tiek ekspluatēta un izmantota atbilstoši Līguma noteikumiem un spēkā esošajiem normatīvajiem aktiem, netiek bojāta vai postīta. Pēc Iznomātāja pieprasījuma Nomnieks nodrošina savu pārstāvju piedalīšanos pārbaudes aktu sastādīšanā un parakstīšanā.
   3. Nomniekam ir pienākums pārliecināties (nepieciešamības gadījumā piesaistot atbilstošus speciālistus), ka Telpas daļa atbilst Līguma un Latvijas Republikas normatīvo aktu prasībām, Telpas daļai nav nekādu slēpto defektu vai trūkumu, kas varētu traucēt lietot to atbilstoši Līguma nosacījumiem. Iznomātājs neatbild par jebkāda veida slēptajiem defektiem, kas atklāsies pēc Telpas daļas pieņemšanas - nodošanas akta parakstīšanas. Iznomātājs nav atbildīgs par Telpas daļas trūkumiem.
   4. Telpas daļas lietošanā Nomnieks apņemas rīkoties saskaņā ar Latvijas Republikā un Rīgas pilsētā spēkā esošajiem normatīvajiem aktiem. Veicot nepieciešamos pasākumus Telpas daļas uzturēšanai un uzkopšanai, kā arī uzlabojumus tajās, Nomnieks rīkojas saskaņā ar Līgumu, spēkā esošiem attiecināmiem normatīviem aktiem, tai skaitā, Latvijas būvnormatīviem, par saviem līdzekļiem nodrošinot, ka Telpas daļas stāvoklis nepasliktinās (Telpas daļas stāvoklis pēc nomas beigām nodošanas brīdī ir labāks vai tāds pats, bet ne sliktāks, kā fiksēts pieņemšanas - nodošanas aktā, ņemot vērā dabīgo nolietojumu) Līguma darbības laikā. Nomnieks, pēc savas izvēles, par saviem līdzekļiem Līguma darbības laikā veic Telpas daļas kārtējo remontu. Ja Telpas daļas nodošanas brīdī tās stāvoklis ir sliktāks, kā fiksēts pieņemšanas - nodošanas aktā, Iznomātājs un Nomnieks, vienojoties, sastāda abpusēji parakstītu defektu aktu (turpmāk – Defektu akts), norādot, kādi trūkumi, kādā apjomā un kādā termiņā jānovērš, savukārt Nomniekam ir pienākums nekavējoties veikt Defektu aktā norādītos remontdarbus. Ja Puses nespēj vienoties par Defektu akta saturu, Iznomātājam ir tiesības pieaicināt pēc savas izvēles neatkarīgu ekspertu, kurš sastāda Defektu aktu neatkarīgi no Pusēm. Neatkarīga eksperta sagatavots Defektu akts ir saistošs Pusēm. Ja Nomnieks atsakās veikt Defektu aktā noteiktos remontdarbus vai neveic tos noteiktajā termiņā, Iznomātājam ir tiesības veikt nepieciešamos remontdarbus patstāvīgi un iesniegt Nomniekam rēķinu par nodarītā zaudējuma summas divkāršā apmērā samaksu, kas Nomniekam jāveic 15 (piecpadsmit) kalendāro dienu laikā no tā saņemšanas.
   5. Nomnieks nodrošina un atbild par ugunsdrošības, darba drošības, sanitāro un citu valsts vai pašvaldības institūciju reglamentējošo noteikumu un prasību ievērošanu Telpas daļā.
   6. Nomnieks veic Iekārtu apsardzi pēc saviem ieskatiem un par saviem līdzekļiem.
   7. Iznomātājs nav atbildīgs par Nomnieka un trešo personu mantu, kas atrodas Telpas daļā.
   8. Nomnieks nodrošina tikai tādu Iekārtu uzstādīšanu, kuras izmantošanu konkrētajā vietā akceptējusi Valsts akciju sabiedrība „Elektroniskie sakari”, reģistrācijas Nr. 40003021907.
   9. Nomnieks Iekārtu uzstādīšanu Ēkā veic Latvijas Republikas normatīvajos aktos un Līgumā noteiktajā kārtībā.
   10. Telpas daļas atjaunošana tiek veikta, iepriekš rakstiski saskaņojot ar Iznomātāju. Nomniekam paredzētie darbi normatīvajos aktos un Līgumā noteiktajā kārtībā jāsaskaņo ar Iznomātāju un Latvijas Republikas normatīvajos aktos noteiktajām institūcijām.
   11. Iznomātājam ir tiesības piekļūt Telpas daļai, veikt Ēkas kopējo inženiertehnisko tīklu un sistēmu apkopi, remontu, garantijas servisa darbus, komunikāciju pārbūvi, par darbu veikšanas laiku informējot Nomnieku, un pēc iespējas tādā laikā, lai tas netraucētu Nomnieka darbību Ēkā.
   12. Nomnieksapņemas avārijas situāciju gadījumos organizēt to novēršanu un likvidēšanu, nekavējoties pēc fakta konstatācijas par šādas situācijas iestāšanos paziņot Iznomātājam un attiecīgajiem avārijas dienestiem un nodrošināt to darbiniekiem brīvu iespēju piekļūt Telpas daļai, kā arī veikt nepieciešamos neatliekamos pasākumus, lai nepieļautu vai mazinātu zaudējumu rašanos, un attiecīgus atjaunošanas darbus.
   13. Nomnieks apņemas Līguma darbības pēdējā dienā atbrīvot Telpas daļu un nodot to Iznomātājam labā tehniskā un vizuālā stāvoklī. Par Telpas daļas nodošanu atpakaļ Iznomātājam tiek sastādīts Pieņemšanas - nodošanas akts līguma attiecības izbeidzot, ko paraksta Pušu pilnvarotie pārstāvji.
   14. Nomniekam ir pienākums veikt visus Līgumā noteiktos maksājumus.
   15. Nomniekam ir tiesības nodot Telpas daļu apakšnomā tikai ar Iznomātāja iepriekšējo rakstisku saskaņojumu un pie nosacījuma, ka apakšnomas līgumā tiks iekļauts noteikums, kas aizliedz apakšnomniekam nodot tam iznomāto Telpas daļu tālāk lietošanā trešajām personām. Apakšnomas saskaņošanai Nomniekam jāiesniedz apakšnomnieka parakstītais apakšnomas līgums, kas satur šajā punktā paredzēto nosacījumu. Apakšnomas līguma termiņš nedrīkst pārsniegt Līguma termiņu.
   16. Iznomātājs pēc Līguma noslēgšanas nekavējoties, bet ne vēlāk kā 1 (viena) mēneša laikā iesniedz Rīgas domes Pašvaldības ieņēmumu pārvaldē Līguma kopiju, kā arī nepieciešamības gadījumā izpilda citas normatīvo aktu prasības attiecībā uz nekustamā īpašuma nodokļa maksātāja reģistrāciju.

**3. Nomas maksa un norēķinu kārtība**

* 1. Nomnieks apņemas veikt šādus ikmēneša maksājumus, par tekošo mēnesi nomas periodā – sākot ar Līguma 1.3. punktā minētā Telpas daļas pieņemšanas – nodošanas akta parakstīšanas dienu, 15 (piecpadsmit) kalendāro dienu laikā no Iznomātāja rēķina saņemšanas šādā apmērā, neieskaitot pievienotās vērtības nodokli:
     1. par Telpas daļas lietošanu: **\_\_\_\_\_\_\_\_\_\_\_\_\_ EUR** (deviņi simti *euro* un \_\_\_centi) apmērā mēnesī par visu nomātās Telpas daļas platību;
     2. par patērēto elektroenerģiju saskaņā ar mēriekārtu rādījumiem vai normatīviem, vai šo pakalpojumu sniedzēju noteiktiem tarifiem un cenām.
  2. Papildus 3.1. punktā noteiktajiem maksājumiem Nomnieks maksā pievienotās vērtības nodokli spēkā esošajos Latvijas Republikas normatīvajos aktos noteiktajā kārtībā.
  3. Nomnieks patstāvīgi slēdz līgumus ar citu tam nepieciešamo pakalpojumu sniedzējiem un veic norēķinus par šo pakalpojumu saņemšanu.
  4. Iznomātājam ir tiesības, vienpusēji mainīt Izvietošanas vietu nomas maksas apmēru bez grozījumu izdarīšanas Līgumā:
     1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņu dienu pārsniedz 10 % (desmit procentus); šajā gadījumā nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtiem patēriņa cenu indeksiem;
     2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
     3. reizi gadā nākamajam nomas periodam, ja ir mainījušies iznomātāja nomas objekta plānotie pārvaldīšanas izdevumi;
     4. ja normatīvie akti paredz citu nomas maksas apmēru vai nomas maksas aprēķināšanas kārtību.
  5. Līguma 3.4. punktā noteiktajos gadījumos nomas maksa uzskatāma par pārskatītu un stājas spēkā attiecīgajā Iznomātāja nosūtītajā paziņojumā Nomniekam norādītajā termiņā; atsevišķas vienošanās parakstīšana šajā gadījumā nav nepieciešama; tas, ka Nomnieks nav saņēmis paziņojumu vai nav atrodams savā juridiskā adresē, neliedz Iznomātajam tiesības pieprasīt jaunu nomas maksu, t.sk. piemērot Līgumā noteiktās sankcijas par tās nemaksāšanu.
  6. Ja Līgums noslēgts uz laikposmu, kas ir ilgāks par 6 (sešiem) gadiem:
     1. Iznomātājs vienpusēji pārskata Telpas daļas nomas maksas apmēru ne retāk kā reizi 6 (sešos) gados un maina nomas maksu, ja pārskatītā Telpas daļas nomas maksa ir augstāka par līdzšinējo nomas maksu, atbilstoši neatkarīga vērtētāja noteiktajai tirgus nomas maksai;
     2. pārskatītā un mainītā Telpas daļas nomas maksa stājas spēkā 30. (trīsdesmitajā) dienā no dienas, kad attiecīgais paziņojums nosūtīts Nomniekam***.*** Nomnieks papildus nomas maksai 30 (trīsdesmit) kalendāro dienu laikā no paziņojuma par nomas maksas paaugstinājumu nosūtīšanas dienas kompensē Iznomātājamsertificēta vērtētāja atlīdzības summu;
     3. nomas maksu var nemainīt, ja saskaņā ar publicētajiem Telpas daļas nomas nosacījumiem Ēkas ilgtspējīgas attīstības nodrošināšanai Nomniekam paredzēts pienākums Ēkā ieguldīt finanšu līdzekļus vai Līguma darbības laikā to veikšanu rakstiski saskaņojis Iznomātājs, un Nomnieka veikto nepieciešamo un derīgo izdevumu apmērs, kas nav amortizēts (atpelnīts) līdz nomas maksas pārskatīšanai, ir vienāds vai lielāks par pārskatītās nomas maksas un noteiktās nomas maksas starpību;
     4. ja Nomnieks nepiekrīt pārskatītajam nomas maksas apmēram, Nomniekam ir tiesības vienpusēji atkāpties no Līguma, par to rakstiski informējot Iznomātāju 1 (vienu) mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajam nomas maksas apmēram.
  7. Iznomātājam ir tiesības Līguma darbības laikā, pamatojoties uz Nomniekarakstisku iesniegumu, samazināt Telpas daļas nomas maksu, ja nekustamā īpašuma tirgus segmentā pastāv nomas objektu pieprasījuma un nomas maksu samazinājuma tendence. Telpas daļas nomas maksu nesamazina pirmo 3 (trīs) gadu laikā pēc Līguma spēkā stāšanās.
  8. Nomnieks sedz visus izdevumus, kas tam rodas sakarā ar savu Līgumā noteikto tiesību izmantošanu un pienākumu izpildi.
  9. Drošības nauda (turpmāk - Nodrošinājums), kas iemaksāta Telpas daļas izsoles nolikumā noteiktajā kārtībā, tiek paturēta kā Līgumā noteikto nomas maksas un citu maksājumu izpildes nodrošinājums. Nodrošinājums tiek izlietots Līgumā noteiktajā kārtībā.
  10. Nodrošinājuma izlietošanas kārtība:
      1. Nomnieka nokavēto maksājumu, kas radušies uz Līguma pamata, dzēšanai Iznomātājs ir tiesīgs izmantot Līguma nodrošinājumu;
      2. ja Nodrošinājums netiek izlietots Līguma darbības laikā, tas var tikt ieskaitīts Līguma maksājumos par pēdējiem Telpas daļas lietošanas mēnešiem;
      3. Nodrošinājums tiek izlietots, dzēšot laika ziņā vecāko maksājuma saistību. Maksājumu saistības tiek dzēstas attiecīgi to izpildes termiņu iestāšanās secībā, sākot no laika ziņā vecākā;
      4. ja Nodrošinājums netiek izlietots Līguma darbības laikā, tad 3 (trīs) mēnešus pēc Līguma termiņa darbības beigām Iznomātājs to var izmantot:
         1. no Līguma izrietošo Nomnieka neizpildīto saistību izpildes segšanai;
         2. Ēkai radīto zaudējumu segšanai, kas radušies Nomnieka darbības vai bezdarbības vai Līgumā noteikto saistību neizpildes rezultātā, tai skaitā arī tādiem zaudējumiem, kas atklājas pēc Pieņemšanas - nodošanas akta Līguma attiecības izbeidzot parakstīšanas.
  11. Nomnieks Līgumā noteiktos maksājumus samaksā bezskaidrā naudā ar pārskaitījumu uz Iznomātāja iesniegtajos rēķinos norādīto bankas kontu. Par Līgumā noteikto maksājumu samaksas dienu tiek uzskatīta šo maksājumu saņemšana Iznomātāja bankas norēķinu kontā.
  12. Iznomātājs Līguma ietvaros izrakstāmos rēķinus sagatavo elektroniski. Puses vienojas pieņemt elektroniski sagatavotu rēķinu, ja rēķins ir nosūtīts no Pušu elektroniskajām pasta adresēm, kas norādītas Līguma rekvizītos.
  13. Nomnieks apņemas 15 (piecpadsmit) kalendāro dienu laikā no rēķina saņemšanas samaksāt Iznomātājam sertificēta vērtētāja pakalpojuma izmaksas 120,00 EUR (viens simts divdesmit *euro* 00 centi) apmērā un pievienotās vērtības nodokli normatīvajos aktos noteiktajā apmērā, Telpas daļas tirgus nomas maksas noteikšanai.

1. **Pušu atbildība**
   1. Par Līgumā noteikto maksājumu termiņa kavējumu Iznomātājs ir tiesīgs saņemt no Nomnieka nokavējuma procentus 0,1 % (nulle komats viena procenta) apmērā no termiņā nesamaksātās summas par katru nokavēto kalendāro dienu.Procentu maksājumi tiek veikti, pamatojoties uz Iznomātāja izrakstītiem rēķiniem, taču jebkurā gadījumā kārtējais no Nomnieka saņemtais maksājums dzēš laika ziņā vecāko maksājuma saistību. Maksājumu saistības tiek dzēstas attiecīgi to izpildes termiņu iestāšanās secībā, sākot no laika ziņā vecākā.
   2. Ja Nomnieks 5 (piecu) darbdienu laikā no Iznomātāja rakstiska brīdinājuma saņemšanas turpina nepildīt kādu no savām Līgumā noteiktajām saistībām vai nav novērsis iepriekš minētajā brīdinājumā norādītos pārkāpumus, Iznomātājam ir tiesības prasīt no Nomnieka līgumsodu 30,00 EUR (trīsdesmit *euro* un 0 centi) apmērā par katru konstatēto pārkāpumu.
   3. Ja Nomnieks Līgumā noteiktajā termiņā (termiņa beigās vai sakarā ar Līguma pirmstermiņa izbeigšanu) un kārtībā neatbrīvo Telpas daļu un nenodod to Iznomātājam vai arī pamet Telpas daļu, nenododot to Iznomātājam Līgumā noteiktajā kārtībā, neatkarīgi no tā, vai Iznomātājs varējis atjaunot turējumu vai nē, Nomnieks:
      1. maksā Iznomātājam maksu par faktisko lietošanu par visu periodu, kurā Nomnieks prettiesiski aizturējis Telpas daļu, tajā brīdī spēkā esošās Telpas daļas nomas maksas divkāršā apmērā;
      2. maksā līgumsodu 10 % (desmit procentu) apmērā no Telpas daļas nomas maksas par 1 (vienu) gadu;
      3. **s**edz visus zaudējumus, tai skaitā negūto peļņu, kādi Iznomātājam radušies sakarā ar Telpas daļas neatbrīvošanu Līgumā noteiktajā termiņā un kārtībā.
   4. Līgumā noteikto līgumsodu un nokavējuma procentu samaksa neatbrīvo Nomnieku no tajā noteikto saistību izpildes pienākuma un papildus tam – zaudējumu atlīdzības pilnā apmērā.
   5. Ja Nomnieks atsakās izpildīt kādu no Līgumā noteiktajiem pienākumiem un par to ir rakstiski paziņojis Iznomātājam, vai noteiktajā termiņā nav to izpildījis, tad Iznomātājam ir tiesības pašam veikt šos pienākumus vai pieaicināt citas sabiedrības šo pienākumu izpildei. Nomnieks šajā gadījumā apņemas 15 (piecpadsmit) kalendāro dienu laikā no attiecīga Iznomātāja rēķina saņemšanas atmaksāt visus ar minēto pienākumu izpildi saistītos izdevumus divkāršā apmērā.
   6. Ja Nomnieks bez tiesiska pamata turpina lietot Telpas daļu vai atsakās to atbrīvot atbilstoši Līguma noteikumiem, Iznomātājam ir tiesības liegt Nomniekam pieeju Telpas daļai, aizturēt Iekārtas, t.sk. atslēgt Iekārtām komunikācijas un sabiedriskos pakalpojumus, t.sk. arī elektrības piegādi, ieturēt no Nomnieka visus izdevumus, kas ir saistīti ar Ēkas uzturēšanu un apsaimniekošanu, t.sk. arī apdrošināšanu un apsardzi par visu prettiesiska Telpas daļas aizturējuma periodu. Par Telpas daļā aizturēto trešo personu mantu atbild Nomnieks. Lai segtu jebkuru no Līgumā minētajiem Iznomātāja prasījumiem, Iznomātājs ir tiesīgs Telpas daļā esošo vai citādi Iznomātāja turējumā nonākušo mantu pārdot par brīvu cenu bez izsoles.
   7. Nomnieks nav atbildīgs par Iznomātāja saistībām pret trešajām personām, kā arī Iznomātājs nav atbildīgs par Nomnieka saistībām pret trešajām personām.
   8. Puses ir savstarpēji atbildīgas par savu līgumsaistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies. Iznomātājam jāatlīdzina Nomniekam visi zaudējumi, kas tam vai trešajām personām radušies Iznomātāja, tā darbinieku vai pilnvaroto personu vainas dēļ (izņemot Līgumā noteiktajos gadījumos), bet Nomniekam jāatlīdzina Iznomātājam visi zaudējumi, kas tam vai trešajām personām radušies Nomnieka, tā darbinieku, pilnvaroto vai citādi tā padotībā vai uzraudzībā esošu personu vainas dēļ. Netiešie zaudējumi netiek atlīdzināti, izņemot Līgumā noteiktos gadījumus.
   9. Iznomātājs, izņemot Līguma 7.6. punktā noteikto gadījumu, neatlīdzina izdevumus, kas Nomniekam rodas sakarā ar Līgumā noteikto tiesību izmantošanu un pienākumu izpildi, kā arī neatlīdzina jebkādus Nomnieka Līguma darbības laikā veiktos izdevumus un ieguldījumus Ēkā un to uzturēšanā un tie kļūst par neatņemamu Ēkas sastāvdaļu un ir uzskatāmi par Ēkas īpašnieka īpašumu.
   10. Ja Nomnieks pamet Telpas daļu bez tā nodošanas Iznomātājam Līguma 2.12. punktā noteiktajā kārtībā:
       1. visas Iznomātāja pretenzijas par Līgumā noteikto saistību izpildi un Telpas daļas stāvokli, ko Iznomātājs konstatē pēc tam, kad Nomnieks pametis Telpas daļu, ir uzskatāmas par pamatotām, un Nomnieks apņemas atlīdzināt zaudējumus 5 (piecu) darbdienu laikā no Iznomātāja rēķina saņemšanas bezstrīdus kārtībā;
       2. jebkura manta, kas atrodas Telpas daļā, atbilstoši Civillikuma noteikumiem tiks uzskatīta par Nomnieka pamestu un Iznomātājs ir tiesīgs rīkoties ar to pēc saviem ieskatiem.
   11. Ja Nomnieks nepilda vai nepienācīgi pilda savas  Līgumā noteiktās saistības, Iznomātājs ir tiesīgs nodot kavēto maksājumu piedziņas tiesības trešajām personām, t.sk., nododot Nomnieka personas datus to apstrādei parāda piedziņas nolūkos un/vai šo datu ievietošanu publiskajās (parādnieku) datu bāzēs.
   12. Ja saistību neizpildes vai nepienācīgas izpildes gadījumā Iznomātājs ir uzdevis trešajām personām veikt parāda atgūšanas/piedziņas darbības attiecībā pret Nomnieku, Nomniekam papildus parāda apmaksai ir pienākumus segt piedziņas izmaksas. Puses vienojas, ka minētos piedziņas izdevumus tieši no Nomnieka ir tiesīgi iekasēt un piedzīt attiecīgi pilnvaroti parādu piedziņas uzņēmumi/iestādes saskaņā ar savu cenrādi.
2. **Nepārvaramas varas apstākļi**
   1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu un tā dēļ radītajiem zaudējumiem, ja to cēlonis ir nepārvaramas varas apstākļi. Par nepārvaramas varas apstākļiem Līguma izpratnē ir atzīstamas dabas stihijas (zemestrīce, plūdi, vētra), kara apstākļi un teroristiskas darbības, ko Puses nevarēja paredzēt un novērst, kā arī jebkādi valsts vai pašvaldības institūciju izdoti normatīvie akti, kas attiecas vai ietekmē Līgumā noteikto saistību izpildi.
   2. Pusei, kas nepārvaramās varas apstākļu iestāšanās dēļ nespēj izpildīt savas Līgumā noteiktās saistības, nekavējoties rakstiski jāinformē par to otra Puse, norādot to cēloni, rašanās laiku un izbeigšanās laiku, ja tas ir iespējams, un jānorāda, no kura brīža tā atsāks pildīt līgumsaistības, kā arī jāveic visi nepieciešamie pasākumi, lai nepieļautu vai mazinātu zaudējumu rašanos. Paziņojumam iespēju robežās jāpievieno nepārvaramas varas apstākļu iestāšanos pierādoši dokumenti, ko izsniegusi attiecīga kompetenta valsts vai pašvaldības iestāde.
   3. Nepārvaramas varas apstākļu iestāšanās gadījumā, ja ir izpildīti Līguma 5.2. punkta noteikumi, Pusei nav jāatlīdzina otrai Pusei to dēļ radušies zaudējumi. Puses šajā gadījumā vienosies par iespēju turpināt vai izbeigt Līguma darbību.
   4. Ja Puse nepārvaramas varas apstākļu iestāšanās dēļ nespēj izpildīt savas Līgumā noteiktās saistības ilgāk nekā 30 (trīsdesmit) kalendārās dienas, tad otrai Pusei, neatlīdzinot pirmajai Pusei jebkādus zaudējumus, ir tiesības vienpusēji pirms termiņa izbeigt Līgumu, par to rakstiski paziņojot 10 (desmit) darbdienas iepriekš.
   5. Ja nepārvaramas varas apstākļu dēļ, pie kuru iestāšanās Nomnieks nav vainojams un arī pie nosacījuma, ka Nomnieks ir veicis visus saprātīgos un nepieciešamos pasākumus to novēršanai vai mazināšanai, Telpas daļu nav iespējams lietot, nomas maksa par nepārvaramās varas darbības periodu netiek aprēķināta tikai par to Telpas daļu, kuru nav bijis iespējams lietot. Visi iepriekš minētie apstākļi tiek fiksēti Telpas daļas apsekošanas aktā, pamatojoties uz kuru Nomnieks tiek atsvabināts no nomas maksas maksājumiem.
3. **Apdrošināšana**
   1. Iznomātājs apdrošina Ēku vismaz pret šādiem riskiem - ugunsnelaime, dabas stihiju postījumi un inženiertehnisko tīklu avārijas.Apdrošinātājam jābūt Latvijas Republikas Komercreģistrā reģistrētai apdrošināšanas sabiedrībai.Nomnieks visā Telpas daļas lietošanas periodā uzņemas atbildību par trešajām personām nodarīto kaitējumu un nepieciešamības gadījumā veic savas civiltiesiskās atbildības apdrošināšanu.
   2. Nomnieks patstāvīgi visā Telpas daļas lietošanas periodā nepārtraukti apdrošina savas Telpas daļā atrodošās materiālās vērtības. Ja Nomnieks to nedara, tad tas uzņemas pilnu atbildību par saviem zaudējumiem, kas var rasties avārijas situāciju iestāšanās gadījumā Ēkā un/vai Telpas daļā.
   3. Ja iestājas apdrošināšanas gadījums, Iznomātājs pēc apdrošināšanas atlīdzības saņemšanas un bojājumu novēršanas ietvaros veikto Telpas daļasremonta darbu pabeigšanas apmaksā šim nolūkam taisītos Nomnieka izdevumus, taču tikai tādā apmērā, kas nepārsniedz faktiski samaksātās apdrošināšanas atlīdzības summu. Maksājums tiek veikts, pamatojoties uz apdrošināšanas līgumā noteiktajā kārtībā apstiprinātiem izdevumu aprēķiniem un Nomnieka iesniegtajiem rēķiniem.
   4. Ja Nomnieka vai tā apmeklētāju darbības vai bezdarbības dēļ Ēkai un/vai Telpas daļai radies bojājums, kura novēršanu apdrošinātājs nesedz, Nomnieks novērš radušos bojājumus, sedzot ar to saistītos izdevumus. Ja Nomnieks ignorē šo pienākumu, Iznomātājam ir tiesības veikt nepieciešamo remontu un iesniegt rēķinu par nodarītā zaudējuma summas divkāršā apmērā samaksu, kas Nomniekam jāveic 15 (piecpadsmit) kalendāro dienu laikā no tā saņemšanas.
4. **Līguma darbības izbeigšanās**
   1. Līguma darbība izbeidzas:
      1. beidzoties Līguma termiņam;
      2. Pusēm par to vienojoties;
      3. Līguma vienpusējas pirmstermiņa izbeigšanas gadījumā.
   2. Iznomātājam, neatlīdzinot Nomniekam jebkādus izdevumus, zaudējumus, kas saistīti ar Līguma pirmstermiņa izbeigšanu, kā arī Nomnieka veiktos ieguldījumus un taisītos izdevumus Ēkā, ir tiesības vienpusēji pirms termiņa atkāpties no Līguma un pieprasīt tūlītēju Telpas daļas atbrīvošanu, vismaz 2 (divas) nedēļas iepriekš par to paziņojot Nomniekam, ja Nomnieks pieļauj kādu no šiem pārkāpumiem:
      1. neizmanto Telpas daļu atbilstoši Līguma nosacījumiem;
      2. ir postījis vai bojājis Telpas daļu un/vai Ēku;
      3. 5 (piecu) darbdienu laikā pēc Iznomātāja rakstiska brīdinājuma saņemšanas nenovērš jebkuru Līgumā noteikto saistību pārkāpumu vai turpina tās pārkāpt; t.sk., ja Nomnieks nav veicis Līgumā paredzētos kapitālieguldījumus nomas objektā (ja tādi paredzēti) vai nav veicis tos Līgumā noteiktos termiņos;
      4. Telpas daļu nodod lietošanā citām fiziskajām vai juridiskajām personām vai arī noslēdz sadarbības vai cita veida līgumus bez Iznomātāja rakstveida piekrišanas, kā rezultātā trešā persona iegūst tiesības pilnīgi vai daļēji lietot Telpas daļu;
      5. vairāk kā 1 (vienu) mēnesi nesamaksā Līguma 3.1. punktā noteiktās nomas maksas vai nenorēķinās par citiem Līgumā noteiktajiem maksājumiem.
   3. Nokavēto summu samaksa vai citu nokavēto saistību izpilde pēc Iznomātāja pieprasījuma izbeigt Līguma darbību un atbrīvot Telpas daļu nav pamats pieprasījuma atsaukšanai, ja tam nepiekrīt Iznomātājs.
   4. Ja Nomnieks vēlas vienpusēji pirms termiņa izbeigt Līguma darbību, tam par to 2 (divus) mēnešus iepriekš rakstveidā jāpaziņo Iznomātājam. Šajā gadījumā Iznomātājs neatlīdzina jebkādus Nomnieka izdevumus, ieguldījumus un zaudējumus.
   5. Papildus šajā nodaļā noteiktajiem Līguma pirmstermiņa izbeigšanas gadījumiem Iznomātājam ir tiesības, rakstiski informējot Nomnieku 3 (trīs) mēnešus iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Ēka Iznomātājam nepieciešami sabiedrisko vajadzību nodrošināšanai vai normatīvajos aktos noteikto publisko funkciju veikšanai.
   6. Ja Iznomātājs vienpusēji atkāpjas no Līguma 7.5. punktā minētajos gadījumos, Iznomātājs, ievērojot Civillikumu un Līguma nosacījumus, atlīdzina Nomnieka veiktos nepieciešamos un derīgos izdevumus, ko Nomnieks taisījis Ēkā.
   7. Iznomātājs neatlīdzina iepriekš nesaskaņotus Nomnieka veiktos izdevumus un ieguldījumus (nepieciešamos, derīgos, greznuma u.c.) Ēkā un tā uzturēšanā, tie ir neatņemama Ēkas sastāvdaļa un ir uzskatāmi par Ēkas īpašnieka īpašumu, izņemot Līguma 7.6. punktā noteiktajos gadījumos.
5. **Strīdu izskatīšanas kārtība**

Jebkurš strīds, domstarpība vai prasība starp Pusēm, kas rodas sakarā ar Līgumu, kas skar to vai tā pārkāpšanu, izbeigšanu vai spēkā neesamību, tiek risinātas abpusējās sarunās. Ja tas nav iespējams un Puses nevienojas, prasība, domstarpība vai strīds tiek galīgi izšķirts Komercstrīdu šķīrējtiesā saskaņā ar šīs šķīrējtiesas reglamentu viena šķīrējtiesneša sastāvā, kuru nozīmē Komercstrīdu šķīrējtiesas priekšsēdētājs.

1. **Personas datu apstrādes noteikumi**
   1. Parakstot Līgumu, Nomnieks apliecina, ka ir iepazinies ar privātuma paziņojumu “SIA “Rīgas nami” un tās struktūrā esošo pasākumu centru privātuma paziņojums”, kas ir izvietots Iznomātāja interneta vietnē: <https://www.rigasnami.lv/lv/par-mums/trauksmes-celsana>, kā arī informēts, ka šāds paziņojums var tikt vienpusēji mainīts no Iznomātāja puses un aktuālā paziņojuma redakcija tiks izvietota iepriekš norādītajā Iznomātāja interneta vietnē.

*(Piemērojamie noteikumi, ja Nomnieks ir juridiska persona):*

* 1. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur fiziskas personas datus (turpmāk – personas dati) (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu personas datu apstrādei, tā apņemas personas datus apstrādāt atbilstoši spēkā esošiem normatīvajiem aktiem par fizisku personu datu apstrādi, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi.
  2. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.

*(Piemērojamie noteikumi, ja Nomnieks ir fiziska persona):*

* 1. Iznomātājs norāda, ka Līguma izpildei tam ir nepieciešams apstrādāt Nomnieka (piemēram, vārds uzvārds, personas kods, konta Nr., maksājumu informācija), Nomnieka norādīto kontaktpersonu (piemēram, vārds, uzvārds, kontaktinformācija) vai citu personu, kuru apstrāde varētu būt nepieciešama līgumsaistību izpildei, personas datus.
  2. Nomnieks apzinās, ka arī Iznomātājs tam nodod/ var nodot savu kontaktpersonu vai citu fizisku personu, ja tas nepieciešams Līguma izpildei, datus, un Nomnieks apņemas tos apstrādāt atbilstoši spēkā esošiem normatīvajiem aktiem par fizisku personu datu apstrādi un tikai mērķiem, kas saistīti ar Līguma izpildi, kā arī datu subjektu pieprasījumu gadījumā īstenot attiecīgo personu datu subjekta tiesības.
  3. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses identitāti, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības. Papildus Iznomātājs norāda, ka Nomnieks un norādītās trešās personas var iepazīties ar “SIA “Rīgas nami” un tās struktūrā esošo pasākumu centru privātuma paziņojumu” Iznomātāja interneta vietnē <https://www.rigasnami.lv/lv/par-mums/trauksmes-celsana>.

1. **Līguma spēkā esamība un papildu noteikumi**
   1. Līgums stājas spēkā Līguma abpusējas parakstīšanas dienā un ir spēkā līdz Pušu saistību savstarpējai izpildei.

Ja Nomnieks savas vainas dēļ 5 (piecu) darbdienu laikā no Līguma spēkā stāšanās dienas nepieņem Telpas daļu Līguma 1.2. punkta noteiktajā kārtībā un Līgumā noteiktajā kārtībā neparaksta Telpu daļas pieņemšanas - nodošanas aktu, Līgums uzskatāms par izbeigtu bez papildu vienošanās un neatlīdzinot Nomniekam ieguldītos finanšu līdzekļus, bez saistību atcēlēja līguma noslēgšanas vai jebkādu citu procedūru veikšanas.

* 1. Puses apliecina, ka tām ir tiesības slēgt Līgumu un uzņemties tajā noteiktās saistības. Ja atklājas, ka kādai no Pusēm nebija tiesības slēgt Līgumu vai uzņemties kādu no tajā noteiktajām saistībām, tā apņemas segt visus otrai Pusei šī iemesla dēļ radušos zaudējumus.
  2. Līgums anulē visas iepriekšējās Pušu sarunas un saraksti par Līguma priekšmetu.
  3. Līgumu var grozīt vai papildināt tikai ar abu Pušu rakstisku piekrišanu. Jebkuri Līguma grozījumi un papildinājumi tiek noformēti rakstiskas vienošanās veidā, izņemot Līgumā noteiktos gadījumus. Līguma grozījumi un papildinājumi kļūst par tā neatņemamu sastāvdaļu ar brīdi, kad tos parakstījušas abas Puses. Puses vienojas, ka nedz Līguma darbības termiņa pagarināšana, nedz nomas maksas apmēra noteikšana nevar notikt citādi kā Pusēm rakstveidā vienojoties, izņemot Līguma 3.5. un 3.7. punktā noteiktajos gadījumos.
  4. Visus jautājumus un tiesiskās attiecības, par kuriem Puses nav vienojušās Līgumā, tās risina saskaņā ar Latvijas Republikā spēkā esošajiem normatīvajiem aktiem.
  5. Līgums ir saistošs abām Pusēm, kā arī abu Pušu tiesību un saistību pārņēmējiem. Puses apņemas viena otrai nekavējoties rakstiski paziņot par savu tiesību vai saistību nodošanu. Nomnieks nevar savas no Līguma izrietošās tiesības vai saistības pilnā apjomā vai daļēji nodot trešajai personai bez Iznomātāja rakstiskas piekrišanas.
  6. Ja kāds no Līguma noteikumiem zaudēs juridisku spēku, tad tas neietekmēs pārējo Līguma noteikumu spēkā esamību. Šajā gadījumā Puses uzsāks savstarpējas sarunas, lai nepieciešamības gadījumā atrastu alternatīvu risinājumu.
  7. Nevienai no Pusēm nav tiesību bez otras Puses iepriekšējas rakstiskas piekrišanas izpaust trešajām personām jebkuru informāciju, ko tā ieguvusi Līguma darbības laikā un rezultātā, izņemot gadījumus, kad šī informācija jāsniedz Latvijas Republikas normatīvajos aktos noteiktajā kārtībā.
  8. Līguma nodaļu nosaukumi ir lietoti tikai ērtākai Līguma pārskatāmībai, un tie nevar tikt izmantoti Līguma noteikumu tulkošanai vai interpretācijai.
  9. Līgumā minēto tiesību neizmantošana nav uzskatāma par atteikšanos no šīm tiesībām. Daļēja to izmantošana nenozīmē atteikšanos no to izmantošanas pilnībā.
  10. Paziņojumus, iesniegumus, prasības vai cita veida informāciju Puses noformē rakstveidā un nosūta uz Pušu Līgumā norādītajām juridiskajām adresēm vai Līguma 10.12. punktā noteiktajā kārtībā norādītajām adresēm, bet operatīvas nepieciešamības gadījumā - pa e-pastu, vēlāk to nosūtot uz norādītajām adresēm. Dokumenti atzīstami par pienācīgi iesniegtiem un saņemtiem 5. (piektajā) dienā pēc nosūtīšanas, ja ir nosūtīti uz minētajām adresēm ierakstītā vēstulē, ar kurjeru vai personīgi nodoti Pusei vai tās pārstāvim.
  11. Puses 5 (piecu) darbdienu laikā rakstiski paziņo viena otrai par savas juridiskās vai pasta adreses, kā arī norēķinu rekvizītu nomaiņu. Līdz šāda paziņojuma saņemšanas dienai visi sūtījumi, ko viena Puse nosūtījusi otrai Pusei Līgumā noteiktajā kārtībā uz iepriekš norādīto adresi, atzīstami par pienācīgi nosūtītiem un saņemtiem, kā arī visi maksājumi, ko viena Puse ieskaitījusi iepriekš norādītajā bankas kontā, atzīstami par pienācīgi izdarītiem.
  12. Iznomātājs informē Nomnieku par kārtību, kādā atbilstoši Trauksmes celšanas likumam SIA “Rīgas nami” darbojas iekšējā trauksmes celšanas sistēma, un tā ir pieejama Iznomātāja interneta vietnē <https://www.rigasnami.lv/lv/par-mums/trauksmes-celsana>.
  13. Līgums sagatavots latviešu valodā uz \_\_\_\_ (\_\_\_\_\_\_) lapām 2 (divos) eksemplāros, katrai Pusei pa 1 (vienam) eksemplāram. Abiem Līguma eksemplāriem ir vienāds juridiskais spēks.
  14. Līguma noslēgšanas brīdī tam ir pievienoti 2 (divi) pielikumi:
      1. 1. pielikums „Telpas daļas plāns no kadastrālās uzmērīšanas lietas” uz 1 (vienas) lapas;
      2. 2. pielikums „Nekustamā īpašuma apraksts” uz \_\_ (\_\_\_) lapām;

1. **Pušu juridiskie un norēķinu rekvizīti**

|  |  |  |  |
| --- | --- | --- | --- |
| |  |  | | --- | --- | | Iznomātājs:  **SIA “Rīgas nami”**  Juridiskā adrese: Rātslaukums 5, Rīga,  LV-1050 (ieeja no Svaru ielas)  Tālr. 67181177, e-pasts: [rigasnami@riga.lv](mailto:rigasnami@riga.lv)  PVN maks. reģ. Nr. LV40003109638  Banka: AS “SEB banka”  Kods: UNLALV2X  Konta Nr. LV16UNLA0040001650000  (paraksts)\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētāja V.Verika | Nomnieks:  **[Nosaukums]**  Juridiskā adrese /Deklarētā adrese:  \_\_\_\_\_\_\_\_\_\_\_, LV-\_\_\_\_\_  Tālr. \_\_\_\_\_\_\_\_, e-pasts: \_\_\_\_\_\_\_\_\_\_\_\_\_  PVN maks. reģ. Nr. /  Personas kods\_\_\_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_\_\_\_\_  Konts Nr. \_\_\_\_\_\_\_\_\_\_\_\_\_\_  (paraksts)\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pārstāvja vārds, uzvārds, amats | |  |

\**Dokuments parakstīts ar drošiem elektroniskiem parakstiem un satur laika zīmogus.*